《夏日闲居》
宋代·俞汝尚

无人到穷巷，长日守闲居。
宿火惟烘药，新晴还晒书。
邻翁伴村酒，稚子课园蔬。
门外蒿莱地，泥深不用锄。

作者简介：湖州乌程人，字仁廓，一字退翁，号溪堂居士。仁宗庆历二年进士。神宗熙宁初签书剑南西川判官，时王安石当国，欲引置御史，使弹击异己，汝尚知安石荐用之意，力辞免。后从赵抃于青州，以屯田郎中致仕。卒年七十余。